
ΕΛΛΗΝΙΚΗ ΔΗΜΟΚΡΑΤΙΑ






ΝΟΜΟΣ ΛΕΥΚΑΔΑΣ

 




         ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 11ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 116/2024

Στην Λευκάδα σήμερα  στις 2 του μηνός Απριλίου  του έτους  2024,  ημέρα  Τετάρτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 6358/28.03.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	1
	Βεργίνης Ξενοφών, Δήμαρχος, Πρόεδρος Δ.Ε.
	1
	         ------

	2
	Αρματάς Γεράσιμος
	2
	

	3
	Βεργίνης Σπυρίδων 
	3
	

	4
	Μαργέλη Μαρία (αναπλ.)
	4
	

	5
	Κωνσταντινίδη Σεβαστή
	5
	

	6
	Λύγδας Σπυρίδων (αναπλ.)
	6
	

	7
	Σέρβος Κωνσταντίνος (αναπλ.)
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία, αναπληρωματικό μέλος της Δ.Ε., αναπληρώνει το τακτικό μέλος κ. Καραγιάννη Αθανάσιο.

Ο κ. Λύγδας Σπυρίδων, αναπληρωματικό μέλος της Δ.Ε., αναπληρώνει το τακτικό μέλος κ. Καλό Χαράλαμπο.

Ο κ. Σέρβος Κωνσταντίνος, αναπληρωματικό μέλος της Δ.Ε., αναπληρώνει το τακτικό μέλος κ. Δρακονταειδή Κωνσταντίνο.

Τέθηκαν για συζήτηση τρία (3) θέματα Εκτός Ημερήσιας Διάταξης.

ΘΕΜΑ 6ο: Απόφαση Δ.Ε  έγκρισης αλλαγής κατηγορίας του  υποέργου με τίτλο: «Αποκατάσταση παιδικών χαρών Δήμου Λευκάδας» της πράξης «Αποκατάσταση παιδικών χαρών Δήμου Λευκάδας»  με κωδικό ΟΠΣΑΑ 0016520059, η οποία εντάχθηκε  στην Υποδράση 19.2.4.3 στο ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ (ΠΑΑ) 2014-2020».
Εισηγήτρια: Σεβαστή Κωνσταντινίδη, Αντιδήμαρχος

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην Αντιδήμαρχο κα Κωνσταντινίδη Σεβαστή, η οποία εισηγούμενη το θέμα, έθεσε υπόψη των μελών της Επιτροπής τα εξής:
«Με την  υπ' αρ. 275/2019 απόφαση του ΔΣ  ο Δήμος Λευκάδας υπέβαλε πρόταση στην 1η Πρόσκληση με αριθ. Πρωτ. 12085/20-2-2019 Παρεμβάσεων Δημοσίου Χαρακτήρα του Τοπικού Προγράμματος CLLD/LEADER 2014-2020 Περιοχής Κέρκυρας, Λευκάδας, Παξών της ANION A.A.E-OTA του Προγράμματος Αγροτικής Ανάπτυξης της Ελλάδας 2014-2020, Μέτρο19: «Στήριξη για Τοπική Ανάπτυξη μέσω του Leader (ΤΑΠΤοΚ – Τοπική Ανάπτυξη με Πρωτοβουλία τοπικών Κοινοτήτων», Υπομέτρο 19.2: «Στήριξη υλοποίησης δράσεων των στρατηγικών Τοπικής Ανάπτυξης με Πρωτοβουλία Τοπικών Κοινοτήτων (CLLD/LEADER)», Δράση 19.2.4: «Βασικές υπηρεσίες & ανάπλαση χωριών σε αγροτικές περιοχές», Υποδράση 19.2.4.3 «Στήριξη για επενδύσεις για δημόσια χρήση σε υπηρεσίες και υποδομές αναψυχής, ανάπλασης χώρων εντός οικισμών, τουριστικές πληροφορίες και τουριστικές υποδομές μικρής κλίμακας (ενδεικτικά: σημάνσεις, δημόσιοι κοινόχρηστοι χώροι, προβολή προώθηση περιοχών, ποδηλατικές διαδρομές)» για την υλοποίηση της Πράξης με τίτλο «Αποκατάσταση Παιδικών Χαρών Δήμου Λευκάδας» συνολικού προϋπολογισμού 220.500,00 €.

Το ενταγμένο υποέργο με τίτλο «Αποκατάσταση παιδικών χαρών Δήμου Λευκάδας» προϋπολογισμού 220.500,00€ με κωδικό ΟΠΣΑΑ 0016520059, σύμφωνα με την με αριθμ. 31106/2020 (ΑΔΑ 96ΝΟ7ΛΕ-ΓΥ4) απόφαση ένταξης της Περιφερειάρχη Ιονίων Νήσων, αφορά μελέτη έργου. 
Ο ηλεκτρονικός διαγωνισμός του υποέργου με τίτλο «Αποκατάσταση παιδικών χαρών Δήμου Λευκάδας» προϋπολογισμού 220.500,00€ με Α/Α στο ΕΣΗΔΗΣ 185044 και με καταληκτική ημερομηνία υποβολής στις 4-10-2022 κατέστη άγονος λόγω μη υποβολής προσφορών. Ο λόγος της μη υποβολής προσφορών ήταν ότι στο μεσοδιάστημα από την έγκριση της μελέτης πριν την υποβολή της πρότασης μέχρι τη δημοπράτηση του έργου, εξωγενείς παράγοντες διαμόρφωσαν στην παγκόσμια αγορά ισχυρότατες ανατιμήσεις των υλικών. Αυτό είχε ως αποτέλεσμα οι τιμές των υλικών που προδιαγράφονταν στη μελέτη να μην μπορούν να υλοποιηθούν σύμφωνα με τις τρέχουσες αξίες και ως φυσικό επακόλουθο να μην υποβληθούν προσφορές κατά την διενέργεια του διαγωνισμού. 

Αναλύοντας τον προϋπολογισμό του εν λόγω έργου, διαφαίνεται ότι το μεγαλύτερο τμήμα του αποτελεί η προμήθεια των οργάνων και του εξοπλισμού, όπου παρατηρήθηκαν και οι μεγάλες ανατιμήσεις των υλικών. Προκειμένου να δύναται να υλοποιηθεί η πράξη «ΑΠΟΚΑΤΑΣΤΑΣΗ ΠΑΙΔΙΚΩΝ ΧΑΡΩΝ ΔΗΜΟΥ ΛΕΥΚΑΔΑΣ» ώστε να είναι λειτουργικές οι έξι (6) παιδικές χαρές και χωρίς να υπάρξει αύξηση του συνολικού προϋπολογισμού της πράξης των 220.500,00€, έχοντας υπόψη ότι το κόστος των υλικών του εξοπλισμού υπερβαίνει της αξίας τοποθέτησής τους, προτείνεται το σύνολο των υλικών των οργάνων και του εξοπλισμού να τροποποιηθεί κατά ένα μέρος και να ενταχθεί σε μια μελέτη προμήθειας συμπεριλαμβανομένης της τοποθέτησής τους. Οι όποιες οικοδομικές εργασίες που συμπεριλαμβάνονταν στο αρχικό έργο και αφορούσαν την προετοιμασία των χώρων για την υποδοχή του εξοπλισμού, θα επιμεληθούν από το Δήμο Λευκάδας.
Κατόπιν σχετικής επαφής με την Διαχειριστική Αρχή και σύμφωνα με το αρ. πρωτ. 5752/19-03-2024 έγγραφο, προκειμένου να καταστεί δυνατή η εκτέλεση του υποέργου προτείνεται η αλλαγή κατηγορίας του  υποέργου με τροποποίηση του έργου «Αποκατάσταση Παιδικών Χαρών Δήμου Λευκάδας» συνολικού προϋπολογισμού 220.500,00 € από μελέτη έργου σε μελέτη προμήθειας «Αποκατάσταση Παιδικών Χαρών Δήμου Λευκάδας» συνολικού προϋπολογισμού 220.500,00 €.

Το φυσικό αντικείμενο της πράξης δεν τροποποιείται καθώς με την μελέτη προμήθειας προβλέπονται εργασίες για την ανακατασκευή έξι υφιστάμενων παιδικών χαρών του Δήμου Λευκάδας. Πρόκειται για τις παιδικές χαρές που βρίσκονται στην οδό Ζαμπέλη με εμβαδό 265μ2, στην συμβολή της Πεφανερωμένης με την Περιφερειακή οδό με εμβαδό 215μ2, στον οικισμό του Πινακοχωρίου με εμβαδό 225μ2, στον οικισμό της Εξάνθειας με εμβαδό 295μ2, στον οικισμό του Φτερνού με εμβαδό 380μ2 και στον οικισμό των Συβότων με εμβαδό 235μ2.

Ο προϋπολογισμός είναι 220.500,00 Ευρώ με ΦΠΑ  και θα καλυφθεί από πιστώσεις LEADER / ΠΠΑ 2014-2020/ ΔΡΑΣΗ 19.2.4

          Έχοντας υπόψη τις διατάξεις :

· Ν. 4412/2016 «Δημόσιες συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)» - ΦΕΚ 147/Α/8.8.2016

· Ν. 4782/2021 «"Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία"»

· Τις διατάξεις των άρθρων 9 & 26 του Ν.5056/2023 ΦΕΚ A' 163/06.10.2023
Αναμόρφωση του συστήματος διακυβέρνησης Οργανισμών Τοπικής Αυτοδιοίκησης α’ και β’ βαθμού, κατάργηση νομικών προσώπων δημοσίου δικαίου δήμων, παρακολούθηση επιδόσεων τοπικής αυτοδιοίκησης οικονομική και διοικητική διαχείριση οργανισμών τοπικής αυτοδιοίκησης, ευζωία των ζώων συντροφιάς, κατασκευή και αναβάθμιση λειτουργούντων χερσαίων συνοριακών σταθμών και λοιπές διατάξεις του Υπουργείου Εσωτερικών.

Εισηγούμαι την έγκριση αλλαγής κατηγορίας του  υποέργου από έργο σε προμήθεια με τίτλο: «Αποκατάσταση παιδικών χαρών Δήμου Λευκάδας» της πράξης «Αποκατάσταση παιδικών χαρών Δήμου Λευκάδας»  με κωδικό ΟΠΣΑΑ 0016520059, η οποία εντάχθηκε  στην Υποδράση 19.2.4.3 στο ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ (ΠΑΑ) 2014-2020», συνολικού προϋπολογισμού 220.500,00 €.»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του  Ν. 4412/16
· τις δ/ξεις του Ν.4782/21
· τις δ/ξεις  του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· τις δ/ξεις του άρθρου 55 του Ν.5083/2024.
· την υπ΄αριθ. 1328/110575/2023/23-12-2023 εγκ. Υπ. Εσωτερικών
ΑΠΟΦΑΣΙΖΕΙ ΟΜΟΦΩΝΑ

Την έγκριση αλλαγής κατηγορίας του  υποέργου από έργο σε προμήθεια με τίτλο: «Αποκατάσταση παιδικών χαρών Δήμου Λευκάδας» της πράξης «Αποκατάσταση παιδικών χαρών Δήμου Λευκάδας»  με κωδικό ΟΠΣΑΑ 0016520059, η οποία εντάχθηκε  στην Υποδράση 19.2.4.3 στο ΠΡΟΓΡΑΜΜΑ ΑΓΡΟΤΙΚΗΣ ΑΝΑΠΤΥΞΗΣ (ΠΑΑ) 2014-2020», συνολικού προϋπολογισμού 220.500,00 €.

Η απόφαση αυτή πήρε αύξοντα αριθμό: 116/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image1.png]

